ณัฏฐ์ จัดหนัก มิว เรื่องซาดิสต์ขอให้ไว้ใจพี่ใน อกเกือบหักแอบรักคุณสามี
ฉากทำการบ้านของพระนางในละคร อกเกือบหักแอบรักคุณสามี ทางช่อง 3 สัปดาห์ก่อน แฟนๆยังมูฟออนไม่ได้เลย มาสัปดาห์นี้ผู้จัด แอน ทองประสม และ ผกก. แอ้ว–อำไพพร ก็จัดเลิฟซีนให้นางเอก มิว-นิษฐา หรือ น้องเมย อีกครั้ง แต่ดุดันกว่าเดิม เพิ่มเติมคือเปลี่ยนหน้าจาก พี่เธียร หรือ พี่หมาก มาเป็นฝีมือของ ณัฏฐ์ เทพหัสดิน ณ อยุธยา ในฉากที่ พลเดช (ณัฏฐ์) วางแผนจับตัว เมย (มิว) และ เธียร (หมาก-ปริญ) เพื่อจะสะสางบัญชีความแค้น แต่ เมย กลับไปรับหน้าเจอตัว พลเดช ก็เลยโดนจับตัวไปเสียก่อน>> อ่านเรื่องย่อนิยายทุกเรื่อง คลิกที่นี่ <<ฉากนี้ถ่ายที่โกดังสินค้าย่านราษฎร์บูรณะ ณัฏฐ์ กับ มิว ต้องซักซ้อมคิวกันอย่างละเอียด เพราะมีทั้งคิวฉุดกระชากและคิวต่อสู้กันด้วย สาว มิว รีบฝากเนื้อฝากตัว นี่น้องมิวเอง เบามือกับน้องด้วยนะคะ หนุ่ม ณัฏฐ์ ยิ้มหล่อๆก่อนจะเอ่ยสั้นๆ พี่ขอโทษไว้ก่อนเลยนะครับ เปิดคำพูดมาแบบนี้ ก็เตรียมยาแก้ฟกช้ำรอเลยละกัน (ฮา)ถ่ายจริง มิว โดน ณัฏฐ์ ล็อกตัวมาในโกดังร้าง มิว ดิ้นสุดพลัง ยิ่งทำให้ ณัฏฐ์ หัวร้อน จับ มิว ทุ่มลงลังไม้ แม้จะรองด้วยกระสอบ แต่อินเนอร์ความคลั่งของ ณัฏฐ์ เชื่อเหอะว่า มิว มีฟกช้ำแน่นอน มิว ยังจะฮึดสู้ยิ่งทำให้ ณัฏฐ์ เดือด เลยจับมัดแขนมัดขา มือเท้าถูกมัดแต่ปากยังมี มิว พูดจาแทงใจดำไม่หยุด ณัฏฐ์ ยิ่งคลั่งคว้าเก้าอี้จะทุ่มใส่ มิว แต่ ณัฏฐ์ มาคิดความเจ็บปวดแบบนี้คงทำร้ายหัวใจ เธียร (หมาก) ไม่หนำใจพอ ก็เลยเปลี่ยนมาเป็นปลุกปล้ำทำเมียแทน บอกเลยว่าเรื่องซาดิสต์ๆ เนี่ยขอให้ไว้ใจพี่(ฮา) สิ้นเสียงคัต มิว บอกเหนื่อยมาก ส่วน ณัฏฐ์ ก็รีบขอโทษ มิว อีกครั้งห้ามกะพริบตาเลย คืนนี้ 20.20 น. ทางช่อง 3.
ฉากทำการบ้านของพระนางในละคร อกเกือบหักแอบรักคุณสามี ทางช่อง 3 สัปดาห์ก่อน แฟนๆยังมูฟออนไม่ได้เลย มาสัปดาห์นี้ผู้จัด แอน ทองประสม และ ผกก. แอ้ว–อำไพพร ก็จัดเลิฟซีนให้นางเอก มิว-นิษฐา 
อกเกือบหักแอบรักคุณสามี,นิยาย,มิว นิษฐา,ณัฏฐ์ เทพหัสดิน ณ อยุธยา,หมาก ปริญ,แอ้ว อำไพพร,แอน ทองประสม,ละคร